stanford-oval/wikipedia huggingface dataset:
อาภาพร กรทิพย์
ประวัติ

เริ่มเข้าวงการด้วยการถ่ายโฆษณา แสดงแบบ และแสดงภาพยนตร์เรื่องแรก ดอกฟ้าและโดมผู้จองหอง คู่กับ ไกรสร แสงอนันต์ ที่สร้างชื่อเสียงอีกเรื่องคือ ดาวพระศุกร์ คู่กับ สรพงษ์ ชาตรี และมีผลงานทางภาพยนตร์ต่อเนื่องในบทนางเอกและนางรอง
ต่อมาจึงได้เล่นละครทางโทรทัศน์ทางช่อง 5 แสดงร่วมกับ 2 ดาราเจ้าบทบาท ลินดา ค้าธัญเจริญ และสุรัตนา ข้องตระกูล ในเรื่อง สตรีที่โลกลืม ของชุติมา สุวรรณรัต และรับบทเป็นนางเอกเต็มตัวในเรื่อง ทัดดาวบุษยา คู่กับ ยุรนันท์ ภมรมนตรี ทางช่อง 5 และที่มีชื่อเสียงคือ สายโลหิต คู่กับ ฉัตรชัย เปล่งพานิช ทางช่อง 3 จากนั้นจึงมีละครต่อมาเป็นช่วง ๆ โดยภายหลังรับบทสมทบและบทแม่ ก่อนหายไปสักพักและกลับมารับบทแม่ในละครยุคหลัง ๆ จนถึง พ.ศ. 2550 ปัจจุบันทำกิจการร้านกาแฟแถวสะพานใหม่
ผลงานภาพยนตร์

ดอกฟ้าและโดมผู้จองหอง ปี 2524 ... (ไกรสร, อาภาพร, พิศมัย, นิรุตติ์, เศรษฐา, ดวงใจ, มารศรี, ชูศรี)
นักเลงบั๊กซิเด๋อ ปี 2523 ... (สมบัติ, ปิยะ, อาภาพร, อำภา, อรัญญา)
ซุปเปอร์เก๋า ปี 2524 ... (สมศักดิ์, อาภาพร)
แก้วกาหลง ปี 2524 ... (สรพงศ์, อำภา, อาภาพร)
ดาวพระศุกร์ ปี 2524 ... (สรพงศ์, อาภาพร, พิศมัย, ธิติมา, เปียทิพย์, อดุลย์, กำธร, จุรี, ศรินทิพย์, ล้อต๊อก, ชูศรี)
เมียสองต้องห้าม ปี 2524 ... (พอเจตน์, อาภาพร, วิยะดา, พิสมัย, ศรินทิพย์)
วันสังหาร ปี 2524 ... (สรพงศ์, อาภาพร, วิยะดา, โกวิท, เกชา, ดามพ์, ฤทธิ์, ฉัตร)
สวัสดีคนสวย ปี 2524 ... (ไกรสร, อาภาพร, ลินดา, ล้อต๊อก, มารศรี, สมพงษ์)
เต้าฮวยเกศทิพย์ ปี 2525 ... (สรพงศ์, อาภาพร, อำภา, วิยะดา, พิศมัย, ศรินทิพย์)
พันท้ายนรสิงห์ ปี 2525 ... (สรพงศ์, สมบัติ, พิศมัย, อาภาพร, ส.อาสนจินดา, มานพ, สีเทา)
นี่หรือมนุษย์ ปี 2525 ... (สรพงศ์, พิศาล, อาภาพร, พิสมัย, พอเจตน์, วิยะดา, มานพ, ครรชิต, สมศักดิ์, มารศรี)
กระสือ ปี 2525 ... (พอเจตน์, อาภาพร, พิศมัย)
ดอกฟ้ากับเด็กวัด ปี 2525 ... (ทูน, อาภาพร, ล้อต๊อก, ยอด, รัตนาภรณ์, สมศักดิ์)
พ่อค้าแม่ขาย ปี 2525 ... (สรพงศ์, อาภาพร, วิยะดา, บู๊)
แว่วเสียงนางพราย ปี 2525 ... (สรพงศ์, อาภาพร, มยุรา, ลักษณ์, เด๋อ)
โนรี ปี 2526 ... (พิศาล, อาภาพร, มนตรี, พิศมัย, ดวงชีวัน)
กำนันเพี้ยน ปี 2526 ... (พอเจตน์, อาภาพร, บู๊)
ไอ้หม่าลูกแม่ ปี 2527 ... (ไกรสร, อาภาพร, พิสมัย, อัญชลี, ส.อาสนจินดา, สมควร, ลักษณ์, บู๊)
ลูกสาวคนใหม่ ปี 2527 ... (ทูน, จารุณี, ฉัตรชัย, อาภาพร, ไกรสร, สุริยา, เศรษฐา, ศรินทิพย์)
ปล้น ปี 2529 ... (ฉัตรชัย, อาภาพร, บิณฑ์, ดิลก, สมศักดิ์, นรินทร)
ทอง 4 ปี 2533 ... (ทูน, อาภาพร, นพพล, โกวิท, เล็ก, ฤทธิ์, บู๊)
ผลงานภาพยนตร์ > ละคร

| ปี | เรื่อง | รับบท | สถานี |
| --- | --- | --- | --- |
| 2524 | สตรีที่โลกลืม |  | ช่อง 5 |
| 2525 | ภูตพิศวาส | บุหงา | ช่อง 5 |
| 2527 | เพลงพรหม |  | ช่อง 3 |
| 2527 | ทัดดาวบุษยา | ทัดดาว/สุทัศน์ | ช่อง 5 |
| 2528 | ฝ้ายแกมแพร | ทิพยางค์ | ช่อง 5 |
| 2528 | มงกุฎเพชร |  | ช่อง 5 |
| 2529 | สายโลหิต | ดาวเรือง | ช่อง 3 |
| 2529 | กุหลาบไร้หนาม | นุชรี | ช่อง 3 |
| 2530 | อ้อมอกภูเขา |  | ช่อง 7 |
| 2530 | สลักจิต | ใจภักดิ์ | ช่อง 5 |
| 2531 | ฟ้าเพียงดิน | เรืองรอง | ช่อง 5 |
| 2531 | มายา | มรกต | ช่อง 7 |
| 2531 | โอรสหมาป่า |  | ช่อง 3 |
| 2532 | ปริศนาของเวตาล |  | ช่อง 7 |
| 2534 | แม่ผัวมหาภัยกับสะใภ้สารพัดพิษ | ศรี (รับเชิญ) | ช่อง 5 |
| 2535 | เจ้าสาวแสนกล |  | ช่อง 5 |
| 2536 | ภูตแม่น้ำโขง | บุญเรือน | ช่อง 7 |
| 2537 | วิมานมะพร้าว | ดารา | ช่อง 7 |
| 2538 | ขอหมอนใบนั้นที่เธอฝันยามหนุน |  | ช่อง 7 |
| 2538 | ดาวแต้มดิน |  | ช่อง 7 |
| 2541 | เถ้ากุหลาบ |  | ช่อง 7 |
| 2541 | สวัสดีคุณครู |  | ช่อง 7 |
| 2541 | เสน่ห์ลูกทุ่ง | (รับเชิญ) | ช่อง 7 |
| 2543 | เทพบุตรสลัม |  | ช่อง 7 |
| 2545 | สาวน้อย | คุณหญิงมะลิ | ช่อง 7 |
| 2546 | วิมานดิน | ณฤดี | ช่อง 3 |
| 2546 | กรงเพชร | กานดา | ช่อง 3 |
| 2546 | นะหน้าทอง |  | ช่อง 7 |
| 2547 | หวานใจไทยแลนด์ | คุณหญิงเศวตาภรณ์ | ช่อง 3 |
| 2547 | ทัดดาวบุษยา | จิตรี | ช่อง 5 |
| 2547 | รักฝันวันฤดูหนาว |  | ช่อง ITV |
| 2548 | โสดสโมสร ตอน มันเป็นเรื่องของรอยกงเกวียน | จงรัก | ช่อง 3 |
| 2548 | คลื่นรักสีคราม | อรนิจ | ช่อง 5 |
| 2548 | แต่ปางก่อน | หม่อมสุภา | ช่อง 3 |
| 2548 | นางสาวส้มหล่น | คุณหญิงพราวมาศ ธัญสิทธิ์ | ช่อง 7 |
| 2548 | เล่ห์ร้ายอุบายรัก | กานดา บูรพเกียรติ | ช่อง 7 |
| 2548 | ระเบียงรัก | (รับเชิญ) | ช่อง 3 |
| 2548 | นายกระจอก | คุณหญิงอรดา เพชรรัตน์ | ช่อง 3 |
| 2549 | ด้วยแรงแห่งรัก | ประกายทอง | ช่อง 7 |
| 2549 | สายรักสาละวิน | อัมพร | ช่อง 7 |
| 2550 | คุณยายสายเดี่ยว | (รับเชิญ) | ช่อง 3 |
ผลงานภาพยนตร์ > อื่นๆ

2523 ปกโปสเตอร์ ธิดาฉลากคุ้มเกล้า
2523 ปกอัลบั้ม แกรนด์เอ๊กซ์ ชุด เขิน
2524 โฆษณา จอห์นสัน เบบี้โลชั่น ทางทีวี และนิตยสาร
2526 แว่นตา ชาร์มังค์
สำนักงานการบินพลเรือนแห่งสหราชอาณาจักร

| --- | --- |
ชื่อย่อ: CAA
ก่อตั้ง: ค.ศ. 1972; 53 ปีก่อน
สถานะตามกฎหมาย: บริษัทตามกฎหมาย
วัตถุประสงค์: กำกับดูแลการบิน
สํานักงานใหญ่:  Aviation House, ครอว์ลีย์ สำนักงานในลอนดอน: เลขที่ 11 เวสต์เฟอร์รี่เซอร์คัส, คานารีเวิร์ฟ, ลอนดอน
ภูมิภาคที่รับผิดชอบ : สหราชอาณาจักร ดินแดนโพ้นทะเลของบริเตน, ดินแดนภายใต้อธิปไตยของสหราชอาณาจักร
ประธานเจ้าหน้าที่บริหารร่วมชั่วคราว: ร็อบ บิชตัน และ พอล สมิธ
ประธาน: เซอร์ สตีเฟน ฮิลลิเออร์ 
องค์กรปกครอง: กรมการขนส่ง
เว็บไซต์: caa.co.uk
CAA House อดีตสำนักงานใหญ่ของซีเอเอ ในลอนดอน
สำนักงานการบินพลเรือนแห่งสหราชอาณาจักร (อังกฤษ: Civil Aviation Aurhority; ย่อว่า CAA: ซีเอเอ) เป็นบริษัทตามกฎหมายที่มีหน้าที่รับผิดชอบ ดูแล และควบคุมการบินพลเรือนทุกด้านในสหราชอาณาจักร
วัตุประสงค์ความรับผิดชอบของซีเอเอ ได้แก่:
กำกับดูแลการออกใบอนุญาตนักบินและวิศวกรอากาศยาน การทดสอบอุปกรณ์ และการตรวจสอบอื่น ๆ (หน่วยการบินพลเรือน)
บริหารจัดการการกำกับดูแลมาตรฐานความปลอดภัย รวมถึงการตรวจคัดกรองบุคลากรในอุตสาหกรรมการบินทั้งหมด (กองอำนวยการความมั่นคงทางการบิน)
กำกับดูแลโครงการคุ้มครองระดับชาติสำหรับลูกค้าในต่างประเทศในกรณีที่บริษัทท่องเที่ยวล้มเหลว (ใบอนุญาตของผู้จัดงานการเดินทางทางอากาศ – ATOL)
ซีเอเอ เป็นบริษัทมหาชนของกรมการขนส่ง ประสานงานกับรัฐบาลผ่านทางกลุ่มมาตรฐานของสำนักงานคณะรัฐมนตรี
แหล่งข้อมูลอื่น

เว็บไซต์ทางการ
ATOL
สาวสยอง

| สาวสยอง |
| --- | --- |
กำกับ: Brian De Palma
บทภาพยนตร์: Lawrence D. Cohen
สร้างจาก: Carrie โดย Stephen King
อำนวยการสร้าง: Paul Monash
นักแสดงนำ:   Sissy Spacek  Amy Irving  Betty Buckley  Nancy Allen  William Katt  John Travolta  P. J. Soles  Piper Laurie 
กำกับภาพ: Mario Tosi
ตัดต่อ: Paul Hirsch
ดนตรีประกอบ: Pino Donaggio
บริษัทผู้สร้าง: Red Bank Films  
ผู้จัดจำหน่าย: United Artists
วันฉาย:   3 พฤศจิกายน ค.ศ. 1976 (1976-11-03) 
ความยาว: 98 นาที 
ประเทศ: สหรัฐอเมริกา
ภาษา: อังกฤษ
ทุนสร้าง: $1.8 ล้านเหรียญสหรัฐ
ทำเงิน: $33.8 ล้านเหรียญสหรัฐ (สหรัฐอเมริกาและแคนนาดา)
สาวสยอง  (อังกฤษ: Carrie) เป็นภาพยนตร์แนวสยองขวัญ-ดราม่า กำกับโดย ไบรอัน เดอ ปาลมา ในปี 1976 ซึ่งก่อนจะนำมาทำภาพยนตร์ แครี่เคยเป็นนวนิยายที่แต่งโดยสตีเฟน คิง โดยบท แครี่ ไวต์ แสดงโดย ซิสซี สเปเซก  ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
เรื่องย่อ

เรื่องราวของแครี่ ไวท์ (ซิสซี สเปเซก) หญิงสาวที่อ่อนแอ เธอถูกเลี้ยงดูโดยแม่ที่คลั่งศาสนา (ไพเพอร์ ลอว์รี) และมักถูกเพื่อนๆ รุมแกล้งเสมอ แต่เธอมีพลังจิต ดังนั้นตอนเธอโกรธมากๆ พลังของเธอก็จะสำแดงเดชออกมา และแล้วพอมาถึงในคืนงานพรอม เพื่อนๆ ได้รวมหัวกันแกล้งเธอครั้งยิ่งใหญ่ เธอโกรธแล้วความสยองก็บังเกิด
นักแสดง

Sissy Spacek รับบท Carrie White
Piper Laurie รับบท Margaret White
Amy Irving รับบท Sue Snell
William Katt รับบท Tommy Ross
John Travolta รับบท Billy Nolan
Nancy Allen รับบท Chris Hargensen
Betty Buckley รับบท Miss Collins
P.J. Soles รับบท Norma Watson
Priscilla Pointer รับบท Mrs. Snell
Sydney Lassick รับบท Mr. Fromm
Stefan Gierasch รับบท Mr. Morton
Michael Talbott รับบท Freddie DeLois
Doug Cox รับบท Kenny Garson
Harry Gold รับบท The Beak
Noelle North รับบท George Dawson
Edie McClurg รับบท Helen Shyres
ดิออฟสปริง

| ดิออฟสปริง |
| --- | --- |
รู้จักในชื่อ: Manic Subsidal (1984-1985)
ที่เกิด: การ์เดนโกรฟ รัฐแคลิฟอร์เนีย สหรัฐอเมริกา
แนวเพลง: ป็อปพังก์ พังก์ร็อก สเกตพังก์ อัลเทอร์เนทีฟร็อก
ช่วงปี: 1984–ปัจจุบัน
ค่ายเพลง: Black Label, Nemesis, Epitaph, Nitro, Columbia

สมาชิก: Dexter Holland Noodles Brandon Pertzborn Todd Morse
อดีตสมาชิก: Greg K. Doug Thompson Jim Benton James Lilja Marcus Parrish Ron Welty Adam Willard Pete Parada

เว็บไซต์: offspring.com
ดิออฟสปริง (อังกฤษ: The Offspring) เป็นวงร็อกอเมริกันที่ก่อตั้งในการ์เดนโกรฟ รัฐแคลิฟอร์เนีย ในปี ค.ศ. 1984 สมาชิกปัจจุบันได้แก่ เดกซ์เตอร์ ฮอลแลนด์ (ร้องนำ กีตาร์), นูเดิลส์ (กีตาร์ลีดและกีตาร์ริธึม, ร้องประสาน) และท็อด มอร์ส (เบส และร้องประสาน) วงมีการเปลี่ยนมือกลองบ่อยครั้ง มือกลองคนล่าสุดคือ แบรนดอน เพิร์ซบอร์น อดีตสมาชิกวงมาริลีนแมนสัน และซุยไซด์เทนเดนซีส์ ที่อยู่กับวงมาตั้งแต่ปี 2023
วงดิออฟสปริงได้รับการยกย่องร่วมกับวงพังก์แคลิฟอร์เนียอย่างกรีนเดย์และแรนซิด ที่นำกระแสพังก์ร็อกกลับมาฟื้นฟูใหม่ในสหรัฐอเมริกาในช่วงระหว่างกลางคริสต์ทศวรรษ 1990 จนปัจจุบัน ดิออฟสปริงออกผลงานสตูดิโออัลบั้ม 10 ชุด อัลบั้มรวมเพลง 2 ชุด อีพี 4 ชุด และดีวีดี 3 ชุด พวกเขามียอดขายอัลบั้มทั่วโลกกว่า 40 ล้านชุด ทำให้พวกเขาเป็นหนึ่งในวงพังก์ร็อกที่มียอดขายมากที่สุดตลอดกาล โดยอัลบั้มตั้งแต่ปี 1994 ทุกอัลบั้มมียอดขายเกินล้านชุด
ตั้งแต่ออกผลงานอัลบั้มชุด Smash ที่ถือเป็นอัลบั้มเพลงจากค่ายอิสระที่ขายดีที่สุดตลอดกาล ดิออฟสปริงประสบความสำเร็จด้านยอดขายมากกว่า 5 อัลบั้ม มีซิงเกิลดังอย่าง "Come Out and Play", และ "Self Esteem" อัลบั้มถัดมา 3 อัลบั้ม Ixnay on the Hombre, Americana และ Conspiracy of One ก็ประสบความสำเร็จ ที่ Ixnay on the Hombre และ Conspiracy of One ได้รับแผ่นเสียงทองคำขาว ต่อมาปี 2003 วงออกอัลบั้มที่ 7 ชุด Splinter ที่ได้รับยอดขายที่ดีและได้เสียงวิจารณ์ที่ดีพอควร ในปี 2005 วงออกอัลบั้มรวมฮิตและออกทัวร์เพื่อสนับสนุนอัลบั้มรวมเพลงนี้ อัลบั้มที่ 8 ของพวกเขาชุด Rise and Fall, Rage and Grace ออกขายเมื่อวันที่ 17 มิถุนายน ค.ศ. 2008 มีซิงเกิลฮิตอย่าง "You're Gonna Go Far, Kid" และ "Hammerhead" พวกเขาออกสตูดิโออัลบั้มชุดที่ 9 Days Go By ในปี 2012 และอัลบั้มที่ 10 Let the Bad Times Roll ในปี 2021
ผลงานอัลบั้ม

The Offspring (1989)
Ignition (1992)
Smash (1994)
Ixnay on the Hombre (1997)
Americana (1998)
Conspiracy of One (2000)
Splinter (2003)
Rise and Fall, Rage and Grace (2008)
Days Go By (2012)
Let the Bad Times Roll (2021)
แหล่งข้อมูล

วิกิมีเดียคอมมอนส์มีสื่อเกี่ยวกับ ดิออฟสปริง
เว็บไซต์ทางการ
ดิออฟสปริงแสดงคอนเสิร์ตในแชร์ลอต์ นอร์ธแคโรไลนา
อาร์ชดัชเชสเอลิซาเบธ มารีแห่งออสเตรีย

| อาร์ชดัชเชสเอลิซาเบธ มารีแห่งออสเตรีย>  |
| --- | --- |
พระนามเต็ม: เอลิซาเบธ มารี เฮ็นเรียต สเตฟานี่ กิเซล่า
ประสูติ: 2 กันยายน พ.ศ. 2426   (ค.ศ. 1883)
สิ้นพระชนม์: 16 มีนาคม พ.ศ. 2506   (ค.ศ. 1963) (80 พรรษา)
พระสวามี: เจ้าชายออตโต เวอริอานด์แห่งวินด์ดิช-แกร็ทส์
พระบุตร: เจ้าชายฟรานซ์ โจเซฟ เจ้าชายเอิร์นส์ เวอริอานด์ เจ้าชายรูดอล์ฟ โจฮันเนส เจ้าหญิงสเตฟานี่ เอลีนอร์
ราชวงศ์: ราชวงศ์ฮาพส์บวร์ค
พระบิดา: อาร์ชดยุกรูดอล์ฟ มกุฎราชกุมารแห่งออสเตรีย-ฮังการี
พระมารดา: เจ้าหญิงสเตฟานี่แห่งเบลเยียม
อาร์ชดัชเชสเอลิซาเบธ มารีแห่งออสเตรีย (en.: Archduchess Elisabeth Marie of Austria, de.: Erzherzogin Elisabeth Marie von Österreich) (พระนามเต็ม: เอลิซาเบธ มารี เฮ็นเรียต สเตฟานี่ กิเซล่า, Elisabeth Marie Henriette Stephani Gisela von Habsburg-Lorraine) ทรงเป็นอาร์ชดัชเชสแห่งออสเตรีย เจ้าฟ้าหญิงแห่งฮังการีและโบฮีเมีย
พระราชประวัติ

อาร์ชดัชเชสเอลิซาเบธ ประสูติเมื่อวันที่ 2 กันยายน พ.ศ. 2426 ณ เมืองแล็กเซนบูร์ก ประเทศออสเตรีย เป็นพระธิดาเพียงพระองค์เดียวในอาร์ชดยุกรูดอล์ฟ และอาร์ชดัชเชสสเตฟานี่ มกุฎราชกุมาร และมกุฎราชกุมารีแห่งออสเตรีย-ฮังการี พระองค์ได้รับการทำพิธีรับศีลล้างบาป ณ มหาวิหารเซนต์ ออกัสติน กรุงเวียนนา ซึ่งเป็นสถานที่ที่อาร์ชดยุก และเจ้าหญิงสเตฟานี่ทรงอภิเษกสมรสกัน เมื่อทรงพระเยาว์ พระบรมวงศานุวงศ์ทรงเรียกพระนามเล่นว่า เออร์ซี่ (Erzsi)  โดยพระองค์เป็นพระราชนัดดาองค์โปรดของสมเด็จพระอัยกาของพระองค์ สมเด็จพระจักรพรรดิฟรานซ์ โจเซฟ
อภิเษกสมรส

เมื่อวันที่ 23 มกราคม พ.ศ. 2445 พระองค์ทรงอภิเษกสมรสกับเจ้าชายออตโต เวอริอานด์แห่งวินด์ดิช-แกร็ทส์ ทั้ง 2 พระองค์ มีพระโอรส 3 พระองค์ และพระธิดา 1 พระองค์ ดังนี้...
เจ้าชายฟรานซ์ โจเซฟ มารี ออตโต แอนโตนิอุส อิกเนเชียส อ๊อคทาเวียนุส ประสูติเมื่อวันที่ 22 มีนาคม พ.ศ. 2447 สิ้นพระชนม์เมื่อวันที่ 1 มกราคม พ.ศ. 2524 ทรงอภิเษกสมรสกับ เค้านท์เตสกิสเลนแห่งอาร์สค๊อต ชูนโฮเวน มีพระโอรส 1 พระองค์ และพระธิดา 1 พระองค์
เจ้าชายเอิร์นส์ เวอริอานด์ มาเรีย ออตโต แอนโตนิอุส เอ็กซ์พีดิอุส แอนเซลมุส ประสูติเมื่อวันที่ 21 เมษายน พ.ศ. 2448 สิ้นพระชนม์เมื่อวันที่ 21 ธันวาคม พ.ศ. 2495 ทรงอภิเษกสมรสครั้งแรกกับเอ็ลเลน สกินเนอร์ มีพระโอรส 1 พระองค์ และพระธิดา 1 พระองค์ ต่อมาทรงหย่าเมื่อปีพ.ศ. 2481 และทรงอภิเษกสมรสอีกครั้งกับ เจ้าหญิงอีวาแห่งอิสบารี มีพระธิดาทั้งหมด 2 พระองค์
เจ้าชายรูดอล์ฟ โจฮันเนส มาเรีย ออตโต โจเซฟ แอนตัน แอนเดรียส์ ประสูติเมื่อวันที่ 4 กุมภาพันธ์ พ.ศ. 2450 สิ้นพระชนม์เมื่อวันที่ 14 มิถุนายน พ.ศ. 2473 ไม่ทรงอภิเษกสมรส
เจ้าหญิงสเตฟานี่ เอลีนอร์ มาเรีย เอลิซาเบธ คามิลล่า ฟีโลมีน่า เวโรนิก้า ประสูติเมื่อวันที่ 9 กรกฎาคม พ.ศ. 2452 สิ้นพระชนม์เมื่อวันที่ 7 กันยายน พ.ศ. 2548 ทรงอภิเษกสมรสครั้งแรกกับ เค้านท์ปิแอร์แห่งอัลคันทาร่า ดี เควริว ต่อมาทรงอภิเษกสมรสครั้งที่ 2 กับ คาร์ล แอ็กเซล ยอร์คลุนด์ ทรงไม่มีพระโอรสหรือพระธิดาจากการอภิเษกสมรสทั้ง 2 ครั้ง
ต่อมา ในช่วงต้นปีพ.ศ. 2491 ทั้ง 2 พระองค์ทรงหย่า และต่อมา เมื่อวันที่ 4 พฤษภาคม พ.ศ. 2491 ทรงอภิเษกสมรสอีกครั้งกับชายสามัญชน ลีโอโพลด์ เพ็ทส์เน็ค ซึ่งเป็นอาจารย์ และนักการเมืองสังกัดพรรคสังคมประชาธิปไตยแห่งเวียนนา ซึ่งเป็นตัวแทนในการประชุมในรัฐสภาบ่อยครั้ง นอกจากนี้ ลีโอโพลด์เคยถูกนาซ๊จับกุมคุมขังเป็นระยะหนึ่งอีกด้วย
อาร์ชดัชเชสเอลิซาเบธจึงทรงเข้าร่วมสมาชิกพรรคสังคมประชาธิปไตยร่วมกับพระสวามีของพระองค์ พระองค์ทรงได้รับพระสมญานามว่า The Red Archduchess เพราะเนื่องจากการทำงานร่วมกับสวามีของพระองค์ อีกทั้งทรงเป็นแกนนำจัดตั้งนโยบายของพรรคอยู่บ่อยครั้ง
สิ้นพระชนม์

อาร์ชดัชเชสเอลิซาเบธทรงสิ้นพระชนม์เมื่อวันที่ 16 มีนาคม พ.ศ. 2506 สิริพระชันษา 80 ชันษา พระศพไม่ได้ถูกฝังไว้ในวิหารฮาพส์บวร์ค ซึ่งเป็นสถานที่ที่ฝังพระศพพระบรมวงศานุวงศ์ออสเตรีย โดยพระองค์ทรงทูลขอให้ฝังพระศพของพระองค์ไว้ที่พระตำหนักส่วนพระองค์ใน พรตำหนักฮืทเท็ลดอร์ฟเฟอร์ ฟรีด์ฮอฟ ใกล้กรุงเวียนนา ซึ่งเป็นที่ที่พระองค์ทรงใช้เวลาช่วงสุดท้ายของพระชนม์ชีพของพระองค์ ที่ทรงประทับที่นั่นพร้อมกับสุนัขทรงเลี้ยงของพระองค์
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดัชเชสเอลิซาเบธ มารีแห่งออสเตรีย | พระชนก: อาร์ชดยุกรูดอล์ฟ มกุฎราชกุมารแห่งออสเตรีย-ฮังการี | พระอัยกาฝ่ายพระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระปัยกาฝ่ายพระชนก: อาร์ชดยุกฟรานซ์ คาร์ลแห่งออสเตรีย |
| อาร์ชดัชเชสเอลิซาเบธ มารีแห่งออสเตรีย | พระชนก: อาร์ชดยุกรูดอล์ฟ มกุฎราชกุมารแห่งออสเตรีย-ฮังการี | พระอัยกาฝ่ายพระชนก: สมเด็จพระจักรพรรดิฟรานซ์ โจเซฟที่ 1 แห่งออสเตรีย | พระปัยยิกาฝ่ายพระชนก: เจ้าหญิงโซฟีแห่งบาวาเรีย |
| อาร์ชดัชเชสเอลิซาเบธ มารีแห่งออสเตรีย | พระชนก: อาร์ชดยุกรูดอล์ฟ มกุฎราชกุมารแห่งออสเตรีย-ฮังการี | พระอัยยิกาฝ่ายพระชนก: ดัชเชสเอลิซาเบธแห่งบาวาเรีย | พระปัยกาฝ่ายพระชนก: พระเจ้ามักซีมีเลียนที่ 1 โยเซฟแห่งบาวาเรีย |
| อาร์ชดัชเชสเอลิซาเบธ มารีแห่งออสเตรีย | พระชนก: อาร์ชดยุกรูดอล์ฟ มกุฎราชกุมารแห่งออสเตรีย-ฮังการี | พระอัยยิกาฝ่ายพระชนก: ดัชเชสเอลิซาเบธแห่งบาวาเรีย | พระปัยยิกาฝ่ายพระชนก: เจ้าหญิงลูโดวิก้าแห่งบาวาเรีย |
| อาร์ชดัชเชสเอลิซาเบธ มารีแห่งออสเตรีย | พระชนนี: เจ้าหญิงสเตฟานี่แห่งเบลเยียม | พระอัยกาฝ่ายพระชนนี: สมเด็จพระเจ้าเลออปอลที่ 2 แห่งเบลเยียม | พระปัยกาฝ่ายพระชนนี: พระเจ้าเลออปอลที่ 1 แห่งเบลเยียม |
| อาร์ชดัชเชสเอลิซาเบธ มารีแห่งออสเตรีย | พระชนนี: เจ้าหญิงสเตฟานี่แห่งเบลเยียม | พระอัยกาฝ่ายพระชนนี: สมเด็จพระเจ้าเลออปอลที่ 2 แห่งเบลเยียม | พระปัยยิกาฝ่ายพระชนนี: หลุยส์-มารีแห่งออร์เลอ็อง |
| อาร์ชดัชเชสเอลิซาเบธ มารีแห่งออสเตรีย | พระชนนี: เจ้าหญิงสเตฟานี่แห่งเบลเยียม | พระอัยยิกาฝ่ายพระชนนี: มารี เฮนรีทเทอแห่งออสเตรีย | พระปัยกาฝ่ายพระชนนี: อาร์ชดยุกโจเซฟแห่งออสเตรีย สมุหนายกแห่งฮังการี |
| อาร์ชดัชเชสเอลิซาเบธ มารีแห่งออสเตรีย | พระชนนี: เจ้าหญิงสเตฟานี่แห่งเบลเยียม | พระอัยยิกาฝ่ายพระชนนี: มารี เฮนรีทเทอแห่งออสเตรีย | พระปัยยิกาฝ่ายพระชนนี: ดัชเชสมาเรีย โดโรเธียแห่งวืร์ทเต็มเบิร์ก |
แหล่งข้อมูลอื่น

Weblexikon der Wiener Sozialdemokratie เก็บถาวร 2007-09-27 ที่ เวย์แบ็กแมชชีน
Der Tod ihres Vaters Kronprinz Rudolf in Mayerling เก็บถาวร 2021-05-05 ที่ เวย์แบ็กแมชชีน
http://histclo.hispeed.com/royal/ost/rud/rud-pe.htm
บุญยอด สุขถิ่นไทย

| บุญยอด สุขถิ่นไทย |
| --- | --- |


สมาชิกสภาผู้แทนราษฎร กรุงเทพมหานคร เขต 4
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554 (3 ปี 138 วัน)
ก่อนหน้า: พุทธิพงษ์ ปุณณกันต์ รชฏ พิสิษฐบรรณกร
ถัดไป: อนุชา บูรพชัยศรี
สมาชิกสภาผู้แทนราษฎรแบบบัญชีรายชื่อ
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556 (2 ปี 159 วัน)
 
ข้อมูลส่วนบุคคล
เกิด: 17 กันยายน พ.ศ. 2508 (59 ปี) เขตลาดพร้าว กรุงเทพมหานคร ประเทศไทย
ศาสนา: พุทธ
การเข้าร่วม พรรคการเมืองอื่น: ประชาธิปัตย์ (2550–2566) รวมไทยสร้างชาติ (2566)
ลายมือชื่อ: 

บุญยอด สุขถิ่นไทย ผู้ประกาศข่าวแนวหน้าออนไลน์, อดีตข้าราชการประจำสำนักเลขาธิการนายกรัฐมนตรี, อดีตสมาชิกสภาผู้แทนราษฎร แบบแบ่งเขต เขต 4 กรุงเทพมหานคร (พ.ศ. 2551-2554) และแบบบัญชีรายชื่อ (พ.ศ.​ 2554​ -2556) พรรคประชาธิปัตย์ รวมถึงอดีตนักจัดรายการวิทยุชาวไทย
ประวัติ

นายบุญยอด เกิดเมื่อวันที่ 17 กันยายน พ.ศ. 2508 ที่ย่านลาดพร้าว กรุงเทพมหานคร ในครอบครัวชาวไทยเชื้อสายจีนที่มีอาชีพขายของชำ มีชื่อเล่นว่า "ฝัด" แปลว่า "ผู้รู้" จบการศึกษาระดับมัธยมศึกษาจาก โรงเรียนสาธิตมหาวิทยาลัยรามคำแหง และ โรงเรียนเตรียมอุดมศึกษา การศึกษาระดับปริญญาตรีและปริญญาโท จากคณะนิเทศศาสตร์ จุฬาลงกรณ์มหาวิทยาลัย ประกาศนียบัตรชั้นสูงการบริหารงานภาครัฐและกฎหมายมหาชน, สถาบันพระปกเกล้า ปี พ.ศ. 2552
การทำงาน > วงการข่าว

นายบุญยอด สุขถิ่นไทย เริ่มทำงานทางด้านโฆษณาที่บริษัทโอกิลวี่ จากนั้นจึงเริ่มทำงานในสายข่าว โดยเข้าเป็นผู้สื่อข่าวภูมิภาคในช่อง 7 นาน 3 ปี แล้วจึงลาไปศึกษาต่อที่ประเทศออสเตรเลีย เมื่อกลับมาจึงข่าวอ่านช่วงภาคค่ำทางช่อง 5 อยู่ 2 ปี จากนั้นจึงได้หันไปทำงานทางด้านวิทยุสไมล์ เรดิโอ 5 ร่วมกับ อัญชะลี ไพรีรัก และงานด้านสายข่าว ในปี พ.ศ. 2539 นายบุญยอดได้เป็นพิธีกรรายการวาไรตี้ตอนเช้าทางช่อง 9 คือ รายการ"สวัสดีบางกอก" ส่วนในปี พ.ศ. 2542 นายบุญยอดได้เป็นพิธีกรรายการตอบปัญหาทางวิชาการชื่อ "เกมคนเก่งกับแอลจี" และเป็นผู้ประกาศ พิธีกร และนักจัดรายการวิทยุอิสระเรื่อยมา จนกระทั่งในปี พ.ศ. 2548 ได้กลับมาอ่านข่าวกับทางช่อง 3 อีกครั้ง ในรายการ ข่าววันใหม่ อันเป็นการรายงานข่าวประจำวันช่วงดึกคู่กับอริสรา กำธรเจริญ รวมทั้งได้ร่วมงานกับทางเอเอสทีวีด้วยช่วงสั้น ๆ
ในช่วงวิกฤตการณ์การเมืองในประเทศไทย พ.ศ. 2548-2550 นายบุญยอด ได้ถูกปลดออกจากช่อง 3 ซึ่งเจ้าตัวเชื่อว่าเป็นเพราะตนเองได้วิพากษ์วิจารณ์รัฐบาลทักษิณ ชินวัตร  รวมประสบการณ์การทำงานเป็นสื่อมวลชนทั้งหมด 18 ปี
ใน ปี พ.ศ. 2558 นายบุญยอด สุขถิ่นไทย เป็นผู้ประกาศข่าวทางสถานีโทรทัศน์ฟ้าวันใหม่ ในรายการ ข่าวฟ้าวันใหม่ ทุกวันจันทร์ - ศุกร์ เวลา 06.05 - 07.50 น. เริ่มวันจันทร์ที่ 4 พฤษภาคม แต่ภายหลังลาออก
ปัจจุบัน เป็นผู้ประกาศข่าว และเอ็กซ์คลูซีฟโปรดิวเซอร์ ของสำนักข่าวแนวหน้าออนไลน์
การทำงาน > การเมือง

นายบุญยอดได้ลงสมัครเลือกตั้งเป็นสมาชิกวุฒิสภา (สว.) ในกรุงเทพมหานคร ในวันที่ 19 เมษายน พ.ศ. 2549 นายบุญยอดได้เบอร์ 32 ได้รับการเลือกตั้งด้วยคะแนนมาเป็นลำดับที่ 18 ซึ่งถือเป็นลำดับสุดท้ายของกรุงเทพมหานคร แต่ยังไม่ได้รับการรับรองจากคณะกรรมการการเลือกตั้ง (กกต.) เนื่องจากได้รับร้องเรียนว่าขึ้นเวทีปราศรัยของกลุ่มพันธมิตรประชาชนเพื่อประชาธิปไตย จนกระทั่งเกิดการรัฐประหารขึ้นในวันที่ 19 กันยายน การเลือกตั้ง สว. ครั้งนี้จึงได้ถูกยกเลิกไปพร้อมกับรัฐธรรมนูญ ปี พ.ศ. 2540
บุญยอด ได้ลงเลือกตั้งในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ในเขต 4 กรุงเทพมหานคร ซึ่งประกอบด้วย เขตจตุจักร, บางซื่อ, หลักสี่ โดยร่วมทีมกับ นายอรรถวิชช์ สุวรรณภักดี และ นายสกลธี ภัททิยกุล ซึ่งได้รับเลือกทั้ง 3 คน โดยนายบุญยอดได้รับคะแนนเป็นอันดับ 1 ของเขต รวม 113,280 คะแนน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 42 แต่ไม่ได้รับเลือกตั้ง ในวันที่ 15 มีนาคม พ.ศ. 2566 บุญยอดได้ประกาศลาออกจากการเป็นสมาชิกพรรคประชาธิปัตย์ และได้ไปสมัครเป็นสมาชิกพรรครวมไทยสร้างชาติ ในวันรุ่งขึ้นและได้เปิดตัวอย่างเป็นทางการเมื่อวันที่ 23 มีนาคม พ.ศ. 2566
โดยในการเลือกตั้งสมาชิกสภาผู้แทนราษฎรในปี พ.ศ. 2566 เขาลงสมัครในแบบบัญชีรายชื่อสังกัดของพรรครวมไทยสร้างชาติ ในลำดับที่ 31แต่ไม่ได้รับการเลือกตั้ง ก่อนที่จะลาออกจากพรรค เมื่อวันที่ 23 ตุลาคม พ.ศ. 2566 และรับตำแหน่งประจำสำนักเลขาธิการนายกรัฐมนตรี
การทำงาน > วงการบันเทิง

นายบุญยอด ได้เคยร่วมแสดงภาพยนตร์ เรื่อง “ผู้หญิง 5 บาป” ซึ่งเป็นที่มาของการวิพากษ์วิจารณ์ เมื่อวันที่ 15 กุมภาพันธ์ พ.ศ. 2552 ได้มีผู้เข้าไปโพสต์ข้อความไว้ในเว็บไซต์ประชาไท ถึงการร่วมเล่นภาพยนตร์ของนายบุญยอด เนื่องจากภาพยนตร์เรื่องดังกล่าวมีเนื้อหาล่อแหลมต่อเรื่องทางเพศ ทางวัฒนธรรมอย่างมาก ทำให้นายบุญยอด ฟ้องเว็บไซต์ประชาไท และหนังสือพิมพ์ประชาทรรศน์ ประมาณ 20 ล้านบาท เพราะตนอยู่ในวงการมา 20 ปี ทำรายการสารประโยชน์มาตลอด และจะนำเงินที่ได้ ไปให้สื่อดังกล่าวที่เกี่ยวข้อง ไปอบรมจริยธรรม ให้ทำสื่ออย่างมีคุณธรรม ไม่เอียงข้าง แต่อย่างไรก็ตามนายบุญยอดไม่ได้ฟ้องหนังสือพิมพ์มติชน ซึ่งนำเสนอข่าวดังกล่าวด้วยเช่นกัน
หลังจากมีการเจรจาไกล่เกลี่ยที่ศาล เว็บไซต์ประชาไท ยอมเขียนชี้แจงว่านายบุญยอด สุขถิ่นไทยไม่ได้แสดงหนังโป๊ แต่อย่างใด และยังคงเป็นบุคคลที่มิได้มีความเสื่อมเสียทางจริยธรรม
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
สาวหัวใจล้านเปอร์เซ็นต์

| สาวหัวใจล้านเปอร์เซ็นต์ |
| --- | --- |
กำกับ: ยูกิ ทานาดะ
เขียนบท: ยูกิ ทานาดะ
อำนวยการสร้าง: คุมิ โคบาตะ   โคโค่ มาเอดะ
นักแสดงนำ: ยู อาโออิ   มิไร โมริยามะ
กำกับภาพ: เคอิ ยาซูดะ
ดนตรีประกอบ: โค ฮิราโนะ   เอโกะ ซากุไร
ผู้จัดจำหน่าย: Nikkatsu
วันฉาย:   19 กรกฎาคม ค.ศ. 2008 (2008-07-19) 
ความยาว: 121 นาที
ประเทศ: ญี่ปุ่น
ภาษา: ญี่ปุ่น
ทำเงิน: $3.9 ล้าน (est.)
สาวหัวใจล้านเปอร์เซ็นต์ (ญี่ปุ่น: 百万円と苦虫女) เป็นภาพยนตร์ญี่ปุ่นแนวดรามาปี 2008 เขียนบทและกำกับโดยยูกิ ทานาดะ ภาพยนตร์เรื่องนี้เป็นภาพยนตร์ที่ผสมผสานภาพยนตร์แนววัยรุ่นเข้ากับดรามาครอบครัวโดยเล่าเรื่องราวจากมุมมองของผู้หญิง เรื่องราวของซูซูโกะ ซาโตะ (ยู อาโออิ) หญิงสาววัย 21 ปี ที่เบื่อหน่ายกับชีวิตเดิม ๆ จึงตัดสินใจออกเดินทางเพื่อค้นหาความสุขและอิสระด้วยการเก็บเงินให้ได้ 1 ล้านเยนในแต่ละครั้ง แต่แล้วเธอก็ได้เรียนรู้ว่าความสุขที่แท้จริงนั้นอาจไม่ได้อยู่ที่สิ่งภายนอกเสมอไป
โดยทั่วไปแล้ว ภาพยนตร์ญี่ปุ่นมักจะไม่ค่อยมีตัวละครหญิงที่เป็นตัวนำ แต่หนังเรื่อง 'สาวหัวใจล้านเปอร์เซ็นต์' ได้พลิกบทบาทนี้ให้แตกต่างออกไปด้วยการสร้างตัวละครหญิงที่กล้าแสดงออกและมีความคิดเป็นของตัวเอง นี่เป็นหนึ่งในภาพยนตร์ที่ได้รับความนิยมสูงสุดของยูกิ ทานาดะ ที่นำเสนอมุมมองแบบคตินิยมสิทธิสตรีและมุ่งเน้นไปที่การนิยามบทบาททางเพศและพื้นที่ของผู้หญิงในอุตสาหกรรมภาพยนตร์ ด้วยงบประมาณที่ไม่มากนักและกลยุทธ์การโปรโมทที่ชาญฉลาด ทำให้ภาพยนตร์เรื่องนี้ประสบความสำเร็จและได้รับรางวัลมากมาย
สำหรับการฉายในไทย ฉายครั้งแรก 19 เมษายน 2022 โดย หอภาพยนตร์ (องค์การมหาชน) ที่โรงช้างแดง
เนื้อเรื่อง

เรื่องราวของ ซูซูโกะ ซาโตะ หญิงสาววัย 21 ปี หลังจากที่จบการศึกษาจากวิทยาลัยชุมชน เธอไม่สามารถหางานประจำทำได้ จึงต้องทำงานพาร์ทไทม์ที่ร้านอาหาร เธออาศัยอยู่กับพ่อแม่และน้องชายที่กำลังเรียนอยู่ชั้นประถมศึกษาปีที่ 6 เธอรู้สึกไม่สบายใจ จากนั้น ริโกะ ซึ่งเป็นเพื่อนร่วมงานพาร์ทไทม์ของเธอแชร์อพาร์ทเมนต์ให้และเธอก็ตกลง แต่ก่อนจะย้ายเข้าอพาร์ตเมนต์ ซูซูโกะถึงกับต้องตกใจเมื่อริโกะบอกว่า ทาเคชิ ฮามาดะ แฟนหนุ่มของเธอจะย้ายเข้ามาอยู่รวมกันในห้องเดียวกัน ซูซูโกะย้ายเข้ามาอยู่ต่อจากทาเคชิ ซึ่งย้ายเข้ามาก่อนหน้าเล็กน้อย และรู้สึกประหลาดใจมากขึ้นเมื่อรู้ว่าริโกะเลิกกับทาเคชิแล้ว และซูซูโกะกับทาเคชิจะเป็นสองคนที่แชร์อพาร์ตเมนต์นี้
แหล่งข้อมูลอื่น

สาวหัวใจล้านเปอร์เซ็นต์ ที่อินเทอร์เน็ตมูวีเดตาเบส
สาวหัวใจล้านเปอร์เซ็นต์ ที่รอตเทนโทเมโทส์
อ็องกอร์ (อิลดีโว)

อ็องกอร์ (ฝรั่งเศส: Encore) เป็นการแสดงคอนเสิร์ตกลางแจ้ง บันทึกที่  Teatro Clásico Mérida ประเทศสเปน เมื่อปี พ.ศ. 2548 และวางจำหน่ายเมื่อวันที่ 24 มกราคม พ.ศ. 2549
รายการในแผ่นดีวีดี

คอนเสิร์ต
Si Tu Me Amas
Isabel
O Holy Night
Heroe
All By Myself (Solo Otra Vez)
ส่วนพิเศษ
สารคดีความเป็นมาวงอิล ดิโซ่
Regresa A Mi (Unbreak My Heart) (มิวสิกวิดีโอ)
Mama (มิวสิกวิดีโอ)
| ด ค กอิลดีโว |
| --- | --- |
อิลดีโว:  "อันเบรกมายฮาร์ต (เรเกรซซามี)"  "มามา" 
เดอะคริสต์มาสคอลเลกชัน:  "โอโฮลีไนต์" 
อังโกร่า:  "ไอบีลีฟอินยู (เฌอกรัวซองตัว)" 
เซียมเปร:  "คารูโซ"  "ไนต์อินไวท์ซาติน"  "วิธเอาต์ยู" 
เดอะพรอมิส:  "อะเมซิงเกรซ"  "อะดาจิโอ"  "เดอะวินเนอร์เทกส์อิตออล" 
ซิงเกิลอื่น ๆ:  "เดอะไทม์ออฟอาวเวอร์ไลฟ์" 
บทความอื่น ๆ:  ผลงานอัลบั้ม  ผลงานซิงเกิล  ผลงานวีดิทัศน์  คอนเสิร์ต  รางวัล